Румбольд

**Румбольд** (*Румпольд*, *Румбоўд*, *Рамбольд*, *Рамбальт*, *Ромбаль*) — мужчынскае імя і вытворнае ад яго прозьвішча **Ромбальт**.

## Паходжаньне

Румбальд, Румбольд або Румбольт, пазьней Румпальт, Румбаўт або Румпэль (Rumbald, Rumbold, Rumbolt, Rumpolt, Rumbaut, Rombout, Rumpel) — імя германскага паходжаньня. Першае дакладна датаванае пісьмовае ўжываньне гэтага асабовага імя () адзначаецца ў 1086 годзе. Іменная аснова рум- (ром-) (імёны ліцьвінаў Румель, Румш, Рамвольт; германскія імёны Rummel, Rumsch, Romualt) паходзіць ад гоцкага *hrôms, германскага hruom 'слава, славутасьць', а аснова -балд- (-болд-, -болт-) (імёны ліцьвінаў Бальдвін, Бірыбольд, Рыбалт; германскія імёны Baldwin, Beribald, Ribald) — ад гоцкага *balth, стараверхненямецкага bald 'сьмелы, адважны'. Такім парадкам, імя Румбольд азначае «слаўны адвагаю».

Этымалягічны слоўнік старапольскіх асабовых імёнаў, выдадзены Польскай акадэміяй навук, адзначае гістарычнае бытаваньне ў Польшчы германскага імя Rombołt (Rumpołt).

Варыянты імя ў гістарычных крыніцах: *Romboldo* (17 траўня 1281 году); *et Rumboudo secretario* (25 траўня 1396 году); *Rombold* (13 студзеня 1407 году, 11 чэрвеня 1407 году); *Lamperto alias Rambalt Wollymunthowicz* (*Lampert alias Rambalt Wolymunthowicz*; 23 траўня 1409 году); *Romboltone Volimontonis* (*Rombolt Volimontonis*; 24 траўня 1409 году); *Rambold* (26 траўня 1409 году, 7 лістапада 1432 году); *Rumpoldi* (1 лютага 1411 году); *Rvmboldum… Rumpoldo capitaneo Samagittiarum* (20 красавіка 1411 году); *Rumpoldo Ducatus nostri marschalkone* (31 траўня 1412 году); *Rumbold marschalkus tocius Lythuanie* (22 красавіка 1415 году); *Ruboldo terre nostre marschalco* (22 чэрвеня 1421 году); *Rumpoldus* (27 верасьня 1422 году, 29 лістапада 1430 году); *Rumboldum terre nostre Lithvanie marschalcum* (па 14 чэрвеня 1430 году); *Rumbold unser landtmarschalk* (20 чэрвеня 1430 году); *Rumboldo terre nostre Lythuanie marschalko*, *Rumboldo terre Lithvanie marschalko* (21 кастрычніка 1430 году); *Rombuldus* (22 чэрвеня 1431 году); *Rumboldus terre Lytuanie marschalcus* (1 жніўня 1431 году); *Rumpold* (11 верасьня 1431 году, 24 верасьня 1432 году); *strenuos Rompoldum terrae Lithvaniae marsalcum* (15 сьнежня 1431 году); *Nos Rumpoldus* (26 сьнежня 1431 году і 26 чэрвеня 1432 году); *Rombolth marschalcus* (15 кастрычніка 1432 году); *Rombolt* (4 лістапада 1432 году); *Михаилу Ромъболтовичу семъ чоловека у [[Вількамір|Вилкомири]], его жъ отчина* (7 лістапада 1442 году); *люди в [[Полацак|Полоцкомъ]] повете на Меницы на имя Борыса а Серъгия, а Гридка, а Мокея Ромболтовичовъ* (5 жніўня 1508 году); *люди в Полоцъкомъ повете на Меници на имя Борыса и его братью Олехна а Матъфея, а Серъгея, а Грыдька, а Мокея Ромболътовичовъ* (21 студзеня 1509 году); *двори [[Крожы|Крожские]]… Ромболтишъки* (1522 год); *повету Полоцъкого… именье наймя Румъболть на Меницы* (15 студзеня 1534 году); *Олтар Ромъболтов* (1553 год); *Joan. Romboldt nob. famulus.* (1612 год); *Jan Rombolt* (1633 год); *Pater Andreas Rombolewicz, guardianus [[Дзісна|Dzisnensis]]* (каля 1700—1702 гадоў).

## Носьбіты
* Румвольд (Румбольд) (662) — Сьвяты, ангельскі немаўля
* Румбольд (Рамбаўт) Мэхеленскі (VI, VII або VIII ст.) — Сьвяты, ірляндзкі або шатляндзкі хрысьціянскі місіянэр
* Рамбальд — малапольскі канонік, які ўпамінаецца ў 1281 годзе
* Румбольд Валімонтавіч (1371—1432) — дзяржаўны дзяяч Вялікага Княства Літоўскага, староста генэральны жамойцкі, маршалак земскі і намесьнік віцебскі; меў сына Міхайлу Румбольдавіча
* Барыс, Сяргей, Грыдзька, Макей, Алехна і Матфей Рамбольтавічы — «*людзі ў [[Полацкае ваяводзтва|Полацкім павеце]] на Меніцы*», якія ўпамінаюцца ў 1508—1509 гадох
* Ян Ромбальт — электар караля польскага і вялікага князя літоўскага Ўладзіслава Вазы ад Полацкага ваяводтва Вялікага Княства Літоўскага
* Румбольд Полацкі або Румбольд з Полацку (*Rumbold Połocki*, *Rumbold z Połocka*) — псэўданім гісторыка Рышарда Мяніцкага (1886—1956), аўтара працаў з гісторыі ВКЛ і Рэчы Паспалітай, які правёў дзяцінства і юнацтва на гістарычнай Полаччыне

Ромбульды — літоўскі шляхецкі род.

Ромбальды або Ромбаўды (Rombold, Rombowd) — літоўскі шляхецкі род.

У XVI ст. існаваў маёнтак Ромбальцішкі (*Ромбольтишки*) у Жамойцкім старостве.

## Глядзіце таксама
* Рума
* Бальд

## Заўвагі

## Крыніцы

Катэгорыя:Мужчынскія імёны